CELEX: 62016CN0422
Language: sk
Date: 2016-08-01 00:00:00
Title: Vec C-422/16: Návrh na začatie prejudiciálneho konania, ktorý podal Landgericht Trier (Nemecko) 1. augusta 2016 – Verband Sozialer Wettbewerb e.V./TofuTown.com GmbH

26.9.2016   
            
            
               SK
            
            
               Úradný vestník Európskej únie
            
            
               C 350/17
            
         Návrh na začatie prejudiciálneho konania, ktorý podal Landgericht Trier (Nemecko) 1. augusta 2016 – Verband Sozialer Wettbewerb e.V./TofuTown.com GmbH
   (Vec C-422/16)
   (2016/C 350/22)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Landgericht Trier
   
      Účastníci konania pred vnútroštátnym súdom
   
   
      Žalobca: Verband Sozialer Wettbewerb e.V.
   
      Žalovaná: TofuTown.com GmbH
   
      Prejudiciálne otázky
   
   
               1.
            
            
               Môže sa článok 78 ods. 2 nariadenia Európskeho parlamentu a Rady (EÚ) č. 1308/2013 (1) zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (ďalej len „nariadenie (EÚ) č. 1308/2013“) vykladať tak, že vymedzenia pojmov, označenia alebo obchodné názvy ustanovené v prílohe VII 
                     nemusia
                   spĺňať zodpovedajúce požiadavky tejto prílohy, ak sú príslušné vymedzenia pojmov, označenia alebo obchodné názvy doplnené o objasňujúce resp. opisné dodatky [ako napríklad „Tofubutter“ („Tofumaslo“) pre čisto rastlinný výrobok]?
            
         
               2.
            
            
               Má sa príloha VII časť III č. 1. nariadenia (EÚ) č. 1308/2013 chápať v tom zmysle, že pod pojmom „mlieko“ sa rozumie výhradne bežný výlučok mliečnych žliaz cicavcov získaný z jedného alebo viacerých dojení bez toho, aby sa doň niečo pridávalo alebo sa z neho niečo odoberalo, alebo sa pojem „mlieko“ smie používať – prípadne pridaním vysvetľujúcich pojmov ako napríklad „sójové mlieko“ – aj pre rastlinné (vegánske) výrobky pri ich uvádzaní na trh?
            
         
               3.
            
            
               Má sa príloha VII časť III č. 2. k článku 78 nariadenia (EÚ) č. 1308/2013 vykladať v tom zmysle, že označenia, ako najmä „srvátka“, „smotana“, „maslo“, „cmar“, „syr“, „jogurt“ alebo pojem „smotana“ atď., ktoré sú v nej uvedené v bode 2 písm. a), sa vyhradzujú výlučne pre mliečne výrobky alebo do rozsahu pôsobnosti prílohy VII časti III č. 2 nariadenia (EÚ) č. 1308/2013 môžu patriť aj čisto rastlinné/vegánske výrobky, ktoré boli vyrobené bez (živočíšneho) mlieka?
            
         
      (1)  Ú. v. EÚ L 347, 2013, s. 671.